Ֆրենկ Լեմպարդ

**Ֆրենկ Լեմպարդ** (; ), անգլիացի պրոֆեսիոնալ ֆուտբոլիստ է, Մանչեսթեր Սիթիի և Անգլիայի հավաքականի կիսապաշտպան։

Լեմպարդը համարվում է ժամանակակից ֆուտբոլի լավագույն կիսապաշտպաններից մեկը։ Նա (ինչպես իր հայրը) իր կարիերան սկսել է Վեսթ Հեմ Յունայթեդում։ 2001 թվականին 11 միլիոն ֆունտի դիմաց տեղափոխվել է Չելսի։ 
Չելսիի պատմության լավագույն ռմբարկուն է 208 խփած գնդակով։

## Անձնական կյանք
Ֆրենկը ծնվել է ֆուտբոլային ընտանիքում։ Նրա հայրը՝ Ֆրենկ Լեմպարդ ավագը, եղել է անգլիացի պաշտպան և Վեսթ Հեմ Յունայթեդի կազմում 2 անգամ հաղթել է Անգլիայի գավաթը, իսկ մայրը՝ Պետը, մահացել է 2008 թվականի ապրիլի 24-ին թոքերի բորբոքումից։ Ֆրենկի հորեղբայրը՝ Գարրի Ռեդնապը, Կուինզ Պարկ Ռեյնջերսի գլխավոր մարզիչն է, իսկ նրա ազգական Ջեյմի Ռեդնապը հայտնի է Լիվերպուլում իր ելույթներով։ Լեմպարդը կրթություն է ստացել Բրենտվուդի դպրոցում, որը գտնվում է Էսսեկսեում։

## Ակումբային կարիերա
### Վեսթ Հեմ Յունայթեդ
1994 թվականին Լեմպարդը միանում է Վեսթ Հեմ Յունայթեդին, որտեղ իր հայրը մարզչի օգնականն էր։ Մեկ տարի անց կնքում է իր առաջին պրոֆեսիոնալ պայմանագիրը։ Հոկտեմբերին վարձավճարով տեղափոխվում է Սուոնսի Սիթի, որտեղ անցկացնում է 9 հանդիպում։ Հաջորդ տարի Ասթոն Վիլլայի հետ հանդիպման ժամանակ կոտրում է ոտքը։ 1998-99 մրցաշրջանում Լեմպարդը մասնակցում է իր թիմի բոլոր խաղերին։ Վեսթ Հեմը գրավում է իր պատմության մեջ ամենաբարձր՝ 5-րդ տեղը։ 2001 թվականին Ֆրենկ Լեմպարդը 11 միլիոն ֆունտի դիմաց տեղափոխվում է Չելսի։

### Չելսի
Ֆրենկի համար 2004-05 մրցաշրջանն հաջող սկսվող մրցաշրջաններից էր, որտեղ նա դարձավ Պրեմիեր Լիգայի կիսապաշտպանների լավագույն ռմբարկուն 13 գոլ խփելով։ 2005 թվականի վերջում Լեմպարդը ռեկորդ սահմանեց խաղերի թվով։ Ֆրենկը իրար հետևից խաղաց 164 խաղ։ Նա այդ մրցաշրջանում դարձավ Չելսիի առաջատարներից մեկը։ 2005-06 մրցաշրջանում Լեմպարդը Չելսիի կազմում դարձավ Անգլիայի առաջնության հաղթող։ Նա մրցաշրջանում 20 գոլ խփելով դարձավ ակումբի լավագույն ռմբարկուն։ Լեմպարդի համար առաջնությունում խփած 16 գոլերը կիսապաշտպանի համար Պրեմիեր Լիգայում լավագույն ցուցանիշն էր։ Հաջորդ մրցաշրջանում Չելսիի կազմում Ֆրենկը 21 գոլ խփեց, մրցույթում նրանից առաջ միայն հարձակվող Դիդե Դրոգբան էր։ 2006-07 մրցաշրջանում Չելսիի կազմում՝ բոլոր առաջնություններում անցկացրեց 62 խաղ։ Այդպիսի արդյունքի հասնել Չելսիի կազմում ոչ ոքի չէր հաջողվել։ Ֆրենկն անգլիական լրատվամիջոցների վարկածով տարվա լավագույն խաղացողն էր։
[left|thumb|Լեմպարդը [Չելսի ՖԱ|Չելսիի կազմում]]

Նաև Ֆրենկը ՈւԵՖԱ-ի և ՖԻՖԱ-ի վարկածով 2005 թվականի լավագույն ֆուտբոլիստի կոչման եռյակում էր։ Նրանից առաջ անցավ միայն ֆենոմենալ մրցաշրջան անցկացրած Ռոնալդինյոն։ 2008 թվականի Չեմպիոնների Լիգայի եզրափակչում Լեմպարդի գոլից հետո բարձրացավ խաղի ինտրիգը, և նա ճանաչվեց առաջնության լավագույն կիսապաշտպանը։ 2009 թվականի հունվարի 17-ին, Ստոք Սիթիի դեմ խաղը Լեմպարդի համար Լոնդոնի Չելսիի կազմում 400-րդ խաղն էր։ Նրանից առաջ այդպիսի արդյունքի հասել են միայն 9 խաղացողներ։ 2009 թվականի դեկտեմբերի 24-ին, Ֆրենկ Լեմպարդը ճանաչվեց վերջին 10 տարիների (2000-2010) լավագույն խաղացող, համաձայն անգլիական Պրեմիեր Լիգայի պաշտոնական վիճակագրության։ 2010 թվականի հունվարի 16-ին, 23-րդ տուրի շրջանակներում կայացած Բիրմինգհեմ Սիթիի դեմ խաղում Լեմպարդը խփեց իր 139-րդ գոլը և դուրս եկավ լոնդոնյան ակումբի լավագույն ռմբարկուների հնգյակ, հնգյակից դուրս թողնելով Ջիմմի Գրիվզին (132 գոլ)։ 2010 թվականի մարտի 27-ին, 32-րդ տուրում՝ Ասթոն Վիլլայի դեմ խաղում Լեմպարդը 4 գոլ խփեց և մտավ Չելսիի պատմության լավագույն ռմբարկուների եռյակ։ Առջևում էր արիստոկրատ Բոբբի Տեմբլինգը։ Մանչեսթեր Յունայթեդի դեմ խաղը 32-ամյա կիսապաշտպանի համար Չելսիի կազմում 500-րդն էր։ Միայն երեք ֆուտբոլիստ էին կարողացել նրանից շատ խաղ անցկացնել Չելսիի կազմում։ Նրանք են. Ռոն Հարրիսը (795 խաղ), Փիտեր Բոնետտին (729 խաղ) և Ջոն Հոլլինսը (592 խաղ)։ 2013 թվականի հունվարի 12-ին Լեմպարդը Ստոք Սիթիի դեմ արտագնա խաղում 11 մետրանոց իրացրեց, և մտավ Չելսիի պատմության լավագույն ռմբարկուների ցանկի 2-րդ հորիզոնականը։ Լեմպարդը ակտիվում ուներ 194 գոլ՝ լոնդոնական ակումբի կազմում։ Նա երրորդ հորիզոնական ուղարկեց Կերրի Դիկսոնին։ Առաջին հորիզոնականում էր ակումբի լեգենդար ֆուտբոլիսը Բոբբի Տեմբլինգը (202 գոլ), որին հասնելու համար Ֆրենկին անհրաժեշտ էր 8 գոլ։ 2013 թվականի փետրվարի 24-ին, Լեմպարդը Մանչեսթեր Սիթիի դեմ արտագնա խաղում, երբ հաշիվը 0:0 էր չկարողացավ իրակցնել 11 մետրանոցը, որից հետո Սիթին 2 ամպատասխան գնդակ ուղարկեց Չելսիի դարպասը (եթե նա 11 մետրանոցից գոլ խփեր իր 200-րդ գոլը կլիներ)։ Իր 200-րդ գոլը Լեմպարդը խփեց մարտի 17-ին, երբ խաղում էին Վեսթ Հեմ Յունայթեդի դեմ։ Խաղն ավարտվեց 2:0 հաշվով հօգուտ Չելսիի։ 2013 թվականի մայիսի 11-ին Լեմպարդը Ասթոն Վիլլայի դարպասին գոլ խփեց և անցվաց Բոբբի Տեմբլինգի սահմանած ռեկորդը Չելսիի կազմում գոլերի թվով։ 203-րդ գոլը խփելով նա համարվեց Չելսիի լավագույն ռմբարկուն։ Իր ռեկորդը նվիրց մորը, որը մահացել էր 2008 թվականին թոքերի բորբոքումից։

Վերջին գնդակը Չելսիի կազմում Ֆրենկը խփել է 2014 թվականի ապրիլի 5-ին, Անգլիայի առաջնության 33-րդ տուրում՝ Ստոք Սիթիի դեմ խաղում (Չելսի-Ստոք Սիթի 3:0)։

### Նյու Յորք Սիթի և Մանչեսթեր Սիթի
2014 թվականի հուլիսի 24-ին հայտարարվեց, որ Լեմպարդը տեղափոխվել է ՄԼՍ Նյու Յորք Սիթի ակումբ՝ կնքելով երկամյա պայմանագիր։ 2014 թվականի օգոստոսի 3-ին հաղորդագրություններ տարածվեցին, որ Լեմպարդը վարձավճարով տեղափոխվելու է Մանչեսթեր Սիթի մինչև 2014 թվականի դեկտեմբերի 31-ը մարզավիճակը պահպանելու համար։ Լեմպարդի առաջին խաղը Մանչեսթեր Սիթիի կազմում տեղի ունեցավ 2014 թվականի սեպտեմբերի 21-ին իր նախկին ակումբի՝ Չելսիի դեմ խաղի 79-րդ րոպեին։ Նույն խաղում նա 85-րդ րոպեին գոլի հեղինակ դարձավ և հավասարեցրեց հաշիվը։ Խաղն ավարտվեց 1:1 հաշվով։ Լեմպարդը ներգրավվեց Մանչեսթեր Սիթիիխաղին՝ դառնալով մի քանի կարևոր գոլերի հեղինակ։ Դեկտեմբերի 31-ին հաշվետվություններ հայտնվեցին, որտեղ նշվում էր, որ իրականում Լեմպարդը կարճաժամկետ պայմանագիր է կնքել Մանչեսթեր Սիթիի հետ, որը կերկարացվի մինչև Անգլիայի Պրեմիեր լիգայի ավարտը, մինչդեռ Նյու Յորք Սիթիի հետ պայմանագիր չէր կնքվել և Ֆրենկի ապագան ՄԼՍ-ում անհայտ էր մնում։ Այդ հաշվետվությունները, ինչպես նաև Մանչեսթեր Սիթիի մարզիչ Մանուել Պելեգրինիի հայտարարությունը, որ Լեմպարդը կարող է Մանչեսթեր Սիթիում մնալ մեկ մրցաշրջան ևս, Նյու Յորք Սիթիի երկրպագուների մոտ բացասական արձագանքների ալիք բարձրացրին։ 2015 թվականի հունվարի 9-ին Մանչեսթեր Սիթին հաստատեց, որ Լեմպարդը Նյու Յորք Սիթիի հետ պաշտոնական պայմանագիր չի կնքել, այլ միայն համաձայնություն է ձեռք բերել, որպեսզի ապագայում տեղափոխվի այդ ակումբ։ Նույն օրը՝ 2015 թվականի հուլիսի 1-ին, Նյու Յորք Սիթիի պաշտոնական կայքը հայտարարեց, որ Լեմպարդը պայմանագիր է կնքել ակումբի հետ, որը հաստատում է Լեմպարդի տեղափոխությունը Նյու Յորք Սիթի։

## Միջազգային կարիերա
Լեմպարդը մինչև 21 տարեկանների Անգլիայի հավաքական հրավիրվել է, երբ գլխավոր մարզիչն էր Փիտեր Տեյլորը։ Նրա դեբյուտային խաղը եղել է 1997 թվականի նոյեմբերի 13-ին, Հունաստանի հավաքականի դեմ խաղում։ Ֆրենկը այդ հավաքականի կազմում խաղաց 1997 նոյեմբերից մինչև 2000 թվականի հունիսը, և խփեց 9 գոլ։ Նրանից շատ խփել էին Ալան Շիրերը և Ֆրենսիս Ջեֆֆերսը (13 գոլ)։ Անգլիայի հավաքականի կազմում Լեմպարդը իր դեբյուտը նշել է 1999 թվականի հոկտեմբերի 10-ին, Բելգիայի հավաքականի դեմ խաղում (2:1), իսկ խաղն անցկացվել է Սանդերլենդում։ 2004 թվականի Եվրոպայի առաջնությունում նա ճանաչվեց անգլիացիների մեջ լավագույնը։ Նա դարձավ 3 գոլի հեղինակ։ 2006 թվականի աշխարհի առաջնությունում նա անհաջող հանդես եկավ, որտեղ ոչ մի գոլ չխփեց։ 2010 թվականի աշխարհի առաջնության 1/8-րդ եզրափակչում Ֆրենկը Գերմանիայի դարպասին գոլ խփեց, սակայն մրցավարը գոլ չհամարեց։ Վնասվածքի պատճառով, որը ստացել էր մարզման ժամանակ՝ չմասնակցեց 2012 թվականի Եվրոպայի առաջնությանը։ Նրա փոխարեն հավաքական էր հրավիրվել Լիվերպուլի խաղացող Ջորջան Հենդերսոնը։ 2012 թվականի սեպտեմբերի 7-ին, Մոլդովայի դեմ արտագնա խաղում (անգլիացիները հաղթեցին 0:5 հաշվով) դուբլ ձևակերպեց։ Աչքի ընկավ 3-րդ և 29-րդ րոպպեներին։ 2013 թվականի փետրվարի 6-ին, Բրազիլիայի հավաքականի դեմ տնային խաղում՝ 60-րդ րոպեին խփեց հաղթական գոլ, այդ դեպքից հետո Ֆրենկ Լեմպարդը դարձավ առաջին խաղացողը, որը 1990 թվականից սկսած Բրազիլիայի հավաքականին հաղթական գոլ է խփել։

## Ելույթների վիճակագրություն
### Ակումբային վիճակագրություն
4 մարտի, 2015

### Միջազգային վիճակագրություն

### Խաղերը և գոլերը հավաքականի կազմում
30 հունիսի, 2014

**Արդյունքում՝ 106 խաղ/ 29 գոլ, 62 հաղթանակ, 27 ոչ ոքի, 17 պարտություն։**

## Նվաճումներ
### Ակումբային

**Վեսթ Հեմ Յունայթեդ**
* Ինտերտոտո գավաթի հաղթող (1). 1999: 
* **Ընդհանուր 1 տիտղոս**

**Չելսի**
* Պրեմիեր լիգայի չեմպիոն (3). 2004/05, 2005/06, 2009/10: 
* Անգլիայի գավաթակիր (4). 2007, 2009, 2010, 2012: 
* Անգլիայի լիգայի գավաթակիր (2). 2005, 2007: 
* Անգլիայի սուպերգավաթակիր (2). 2005, 2009: 
* Չեմպիոնների լիգայի հաղթող (1). 2012: 
* Եվրոպայի լիգայի հաղթող (1). 2013: 
* **Ընդհանուր 13 տիտղոս**։

### Անձնական
* ՊՖԱ-ի վարկածով տարվա լավագույն ֆուտբոլիստ (1). 2005: 
* ՖԼԱ-ի վարկածով տարվա լավագույն ֆուտբոլիստ (1). 2005: 
* ՊՖԱ-ի վարկածով երկրպագուների լավագույն ֆուտբոլիստ (1). 2005: 
* ՈՒԵՖԱ-ի վարկածով լավագույն կիսապաշտպան (1). 2008: 
* FIFPRO-ի վարկածով աշխարհի խորհրդանշական հավաքական (1). 2005: 
* Պրեմիեր Լիգայի ամսվա լավագույն ֆուտբոլիստ (4). Սեպտեմբեր 2003, Ապրիլ 2005, Հոկտեմբեր 2005, Հոկտեմբեր 2008: 
* Պրեմիեր Լիգայի տասնամյակի լավագույն ֆուտբոլիստ (1). 2010: 
* Պրեմիեր Լիգայի լավագույն ֆուտբոլիստտ (2). 2005, 2006: 
* Ֆուտբոլային ասոցիացիայի լավագույն ֆուտբոլիստ. (2) 2004, 2005: 
* ՈՒԵՖԱ-ի վարկածով Եվրոպայի խորհրդանշական հավաքական (1). 2005: 
* Բարքլայզի վարկածով լավագույն ֆուտբոլիստ (2). 2005, 2006: 
* Չելսիի տարվա լավագույն ֆուտբոլիստ (3). 2004, 2005, 2009: 
* ՊՖԱ-ի վարկածով տարվա հավաքական (3). 2004, 2005, 2006: 
* Պրեմիեր Լիգայի լավագույն ասսիստենտ (2). 2005, 2010: 
* Չելսիի տարվա լավագույն ռմբարկու (3). 2005, 2006, 2008: 
* Պրեմիեր Լիգայի ամսվա լավագույն գոլ (1). Ապրիլ 2010: 
* Անգլիայի գավաթի լավագույն ֆուտբոլիստ (3). 2007, 2009, 2010: 
* Անգլիայի լիգայի գավաթի լավագույն ֆուտբոլիստ (2). 2005, 2007: 
* Պրեմիեր Լիգայի լավագույն կիսապաշտպան ռմբարկու (1). 150 գոլ։ 
* ՖԼԱ-ի հատուկ պարգև ֆուտբոլին մատուցած ծառայությունների համար (1). 2010: 
* Barclays Asia Trophy-ի լավագույն ֆուտբոլիստ (2). 2003, 2011: 
* Բարքլայզի հատուկ պարգև նվաճումների համար (1). 2005:

## Ծանոթագրություններ

## Արտաքին հղումներ
* 
* Ֆուտբոլիստի էջը  *Chelsea-fc.ru* կայքում 
* Ֆուտբոլիստի էջը կայքում *Chelseafc.com* 
* Ֆուտբոլիստի էջը  կայքում *Fifa.com* 
* Ֆուտբոլիստի էջը *Thefa.com* կայքում 
* Ֆուտբոլիստի էջը *Worldfootball.net* կայքում 
* Ֆուտբոլիստի էջը на сайте *Football-lineups.com* կայքում 
* Ֆուտբոլիստի էջը *Transfermarkt.de* կայքում 

Կատեգորիա:1978 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Գինեսի գրքի ռեկորդակիրներ
Կատեգորիա:Հունիսի 20 ծնունդներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Քովենթրի Սիթիի ֆուտբոլիստներ